อยากสอบถามค่ะ พอดีไปฉีดวัคซีนกันบาดทะยักเข็ม2 แล้วตอนคุณถอดเข็มออก มีเลือดออกจากเข็ม อยากถามว่าจะเป็นไรไหมคะ จะโดนเส้นเลือดไหมคะ
สวัสดีค่ะ การฉีดวัคซีนป้องกันบาดทะยักนั้น ต้องฉีดเข้าสู่ชั้นของกล้ามเนื้อ ดังนั้นในการแทงเข็มทะลุชั้นผิวหนังเข้าสู่ชั้นของกล้ามเนื้อ ย่อมมีโอกาสทำให้หลอดเลือดฝอยหรือหลอดเลือดดำขนาดเล็กเกิดการฉีกขาดได้ จึงทำให้เห็นมีเลือดออกได้ ซึ่งโดยปกติ เลือดที่ออกมีปริมาณไม่มาก และหยุดไหลได้เองภายในไม่กี่นาที และไม่ได้อันตรายแต่อย่างใดค่ะส่วนการแทงเข็มเข้าสู่หลอดเลือดดำหรือหลอดเลือดแดงใหญ่นั้น โอกาสเกิดเป็นไปได้น้อยมาก เพราะตำแหน่งของแขนบริเวณที่ฉีดยา จะไม่มีหลอดเลือดดำหรือหลอดเลือดแดงใหญ่อยู่ อีกทั้งเมื่อแทงเข็มเข้าไปแล้ว ก่อนที่จะทำการฉีดยา ผู้ที่ฉีดจะมีการทดสอบว่าเข้าสู่หลอดเลือดหรือไม่ทุกครั้งค่ะ